Krievijas milicija

Krievijas milicija () bija Krievijas nacionālais policijas dienests no 1990. gada līdz 2011. gadam, kad to nomainīja Krievijas policija. Tā bija pakļauta Krievijas Iekšlietu ministrijai.

 Vēsture 
Krievijas Iekšlietu ministriju atjaunoja kā Krievijas PFSR IeM 1990. gadā pēc KPFSR Ministru padomes un KPFSR Augstākās Padomes lēmumiem un tā turpināja darbu arī tad, kad Krievija ieguva neatkarību no Padomju Savienības. Tā kontrolēja miliciju, valsts autoinspekciju (GAI) un iekšējo karaspēku. Kopš Nodokļu milicijas izformēšanas, tā izmeklēja arī ekonomiskos noziegumus.

Cariskās Iekšlietu ministrijas un padomju NKVD ilgstošie papildu pienākumi, piemēram, Valsts ugunsdzēsības dienests un Federālais sodu izpildes dienests, nesen tika pārcelti attiecīgi uz Ārkārtas situāciju ministriju un Tieslietu ministriju. Pēdējās reorganizācijas laikā likvidēja no NKVD mantotās galvenās pārvaldes.

Visā 1990. gadu pirmajā pusē Krievijas milicija darbojās ar minimālu finansējumu, aprīkojumu un tiesību sistēmas atbalstu. Milicijas spēku nepietiekamība kļuva īpaši acīmredzama organizētās noziedzības uzplaukuma laikā, kas sāka pārņemt Krieviju pēc perestroikas sākuma. Daudzas augsti kvalificētas personas no milicijas pārcēlās uz labāk apmaksātu darbu privātās drošības sektorā, kas attīstījās, lai apmierinātu to uzņēmumu prasības, kuriem nepieciešama aizsardzība, savukārt citi pievienojās tai pašai organizētajai noziedzībai. Bieža kukuļņemšana starp palikušajiem miličiem iedragāja milicijas publisko tēlu. Daudzas atklāsmes par miliču līdzdalību slepkavībās, prostitūcijas organizēšanā, informācijas nopludināšanā un iecietību pret noziedzīgām darbībām, radīja sabiedrībā priekšstatu, ka visi milicijas darbinieki noziedznieki formastērpos. Miliču piekukuļošana, lai izvairītos no soda par ceļu satiksmes noteikumu pārkāpumiem un sīkiem noziegumiem, bija ikdienišķa parādība, tāpat kā apcietinājumā aizdomās turamo personu spīdzināšana. Ziņots, ka līdz 50–80% aizdomās turamo spīdzināja un sita, lai iegūtu "atzīšanos".

2010. gada augustā Krievijas prezidents Dmitrijs Medvedevs rosināja jaunus tiesību aktus, lai reformētu un centralizētu milicijas finansēšanu, kā arī oficiāli mainītu milicijas nosaukumu uz "Policija" (termins, ko lietoja Krievijas Impērijā). Izmaiņas stājās spēkā 2011. gada 1. martā.

 Dienesta pakāpes 
Augstākais vadības personālsVecākais vadības personālsVidējais vadības personāls Uzpleči 50px 50px 50px 50px 50px 50px 50px 50px 50px 50px Dienesta pakāpe ĢenerālpulkvedisГенерал-полковник милиции ĢenerālleitnantsГенерал-лейтенант милиции ĢenerālmajorsГенерал-майор милиции PulkvedisПолковник милиции ApakšpulkvedisПодполковник милиции MajorsМайор милиции KapteinisКапитан милиции Vecākais leitnantsСтарший лейтенант милиции LeitnantsЛейтенант милиции Jaunākais leitnantsМладший лейтенант милиции

Jaunākais vadības personālsIerindnieku personāls Uzpleči 50px 50px 50px 50px 50px 50px 50px Dienesta pakāpe Vecākais praporščiksСтарший прапорщик милиции PraporščiksПрапорщик милиции StaršinaСтаршина милиции Vecākais seržantsСтарший сержант милиции SeržantsСержант милиции Jaunākais seržantsМладший сержант милиции IerindnieksРядовой милиции

 Skatīt arī 
 Padomju milicija
 OMON (Krievija)
 Krievijas policija
 Baltkrievijas milicija
 Ukrainas milicija

 Atsauces 

 Ārējās saites 

Kategorija:Krievija
Kategorija:Policija